કલમ ૫૪ એફની જોગવાઇ અનુસાર કરદાતાએ બે વર્ષ (આકારણી વર્ષ ૨૦૧૭-૧૮ સુધી ત્રણ વર્ષ)થી વધુ સમય માટે ધારણ કરી હોય તેવી રહેઠાણની મિલકત સિવાયની અન્ય કોઇ પણ લાંબા ગાળાની મૂડીરૂપી મિલકતની ‘ચોખ્ખી વેચાણ રકમ’ (Net Sale Consideration) વેચાણ તારીખના એક વર્ષ અગાઉ કે બે વર્ષ પછીના સમય દરમિયાન રહેઠાણનું મકાન ખરીદવા માટે, અથવા વેચાણ તારીખના ત્રણ વર્ષની અંદર રહેઠાણનું મકાન બાંધવા માટે, જેટલા પ્રમાણમાં રોકવામાં આવે, તેટલા પ્રમાણમાં (Proportionate), આવી મિલકતના વેચાણ દ્વારા ઉદ્ભવતા મૂડી-નફા સંબંધી કરમુક્તિનો લાભ, નીચેની શરતોને આધીન, મળી શકશે.